रोटा वायरस खुराक की शुरुआत 23 से
चित्तौड़गढ़ | जिलेमें आगामी 23 मार्च से रोटा वायरस की खुराक बच्चों को देने की शुरुआत की जाएगी इसके तहत डेढ, ढाई ओर साढे तीन माह के अन्तराल में बच्चों को यह खुराक दी जाएगी, जो कि उनको डायरिया बीमारी से निजात दिलाएगी। डब्ल्यूएचओ के नेषनल पब्लिक हैल्थ सर्विलेस के चित्तौड़गढ़ जिला प्रभारी डाॅ. अक्षय व्यास ने बताया कि देश में अभी प्रतिवर्ष करीब एक लाख बच्चों की मौत रोटा वायरस डायरिया से हो रही है। डाॅ. व्यास ने सभी को सचेत किया कि रोटा वायरस की वैक्सीन प्रति दस बच्चों के लिए आएगी और वो चार घंटे के लिए ही सुरक्षित है। यदि एक ही बच्चा हो तो भी उसे खुराक दी जाये और आगामी चार घंटे बाद कोई दूसरा बच्चा आये तो नई वैक्सीन खोलकर खुराक दी जाएं और इसमें किसी प्रकार की लापरवाही नहीं बरते।
hin_Deva hin_Deva